ב-28 באוגוסט 1943 מונה פון אובסטפלדר למפקד הקורפוס ה-86, שהיה חלק מהארמייה הראשונה במסגרת קבוצת ארמיות D, ובהמשך במסגרת קבוצת ארמיות G. לאחר הפלישה לנורמנדי הועבר הקורפוס שבפיקודו תחת פיקוד קבוצת הפאנצר מערב, ולחם עימה בקרב על קן, ולאחר מכן בקרב פאלז. ב-5 בנובמבר 1944 קיבל פון אובסטפלדר תוספת חרבות לעיטור צלב האבירים של צלב הברזל, וב-1 בדצמבר מונה למפקד הארמייה הראשונה כחלק מקבוצת ארמיות G, ולחם עימה במבצע נורדווינד.